CELEX: C2005/045/30
Language: sk
Date: 2005-02-19 00:00:00
Title: Vec C-507/04: Žaloba podaná dňa 8. decembra 2004: Komisia Európskych spoločenstiev proti Rakúskej republike

19.2.2005   
            
            
               SK
            
            
               Úradný vestník Európskej únie
            
            
               C 45/16
            
         Žaloba podaná dňa 8. decembra 2004: Komisia Európskych spoločenstiev proti Rakúskej republike
   (Vec C-507/04)
   (2005/C 45/30)
   Jazyk konania: nemčina
   Komisia Európskych spoločenstiev, v zastúpení: Michael Van Beek a Bernhard Schima, splnomocnení zástupcovia, za právnej pomoci Matthias Lang, Rechtsanwalt, ktorí si zvolili adresu na doručovanie v Luxemburgu, podala dňa 8. decembra 2004 na Súdny dvor Európskych spoločenstiev žalobu proti Rakúskej republike.
   Komisia Európskych spoločenstiev navrhuje, aby Súdny dvor rozhodol takto:
   
               1.
            
            
               Rakúska republika si tým, že prebrala neúplne, resp. nesprávne článok 1 odseky 1 a 2, článok 5, článok 6 ods. 1, článok 7 odseky 1 a 4, článok 8, článok 9 odseky 1 a 2, ako aj článok 11 smernice Rady 79/409/EHS z 2. apríla 1979 o ochrane voľne žijúceho vtáctva (1) do rakúskeho právneho poriadku, nesplnila povinnosti, ktoré jej vyplývajú z tejto smernice.
            
         
               2.
            
            
               Rakúska republika je povinná nahradiť trovy konania.
            
         Žalobné dôvody a hlavné tvrdenia
   Komisia touto žalobou napáda chybné prebratie smernice 79/409/EHS príslušnými predpismi spolkových krajín Burgenland, Korutánsko, Dolné Rakúsko, Horné Rakúsko, Salzburg, Štajersko, Tirolsko, Vorarlberg a Viedeň do rakúskeho práva, ktoré jej boli oznámené, resp. boli podľa jej vedomostí prijaté.
   Podľa názoru Komisie sú pre pôsobnosť jednotlivých spolkových krajín neúplne, resp. nesprávne prebraté ustanovenia, ktoré sa týkajú rozsahu pôsobnosti smernice (článok 1 odseky 1 a 2 smernice), všeobecného systému ochrany vtáctva (článok 5 smernice), zákazu obchodovania (článok 6 ods. 1 smernice), predpisov o love druhov uvedených v prílohe II (článok 7 odseky 1), predpisov o zachovaní početnosti druhov populácie (článok 7 ods. 4 smernice), predpisov týkajúcich sa zakázaných metód a prostriedkov lovu a odchytu (článok 8 smernice), kritérií stanovených pre výnimky z článkov 5 až 8 (článok 9 odseky 1 a 2 smernice) a predpisov o introdukcii voľne žijúcich druhov vtákov (článok 11 smernice).
   
      (1)  Ú. v. ES L 103, s. 1